নবীগঞ্জ প্রতিনিধি ॥ নবীগঞ্জের ইনাতগঞ্জ ফাঁড়ি পুলিশের হাতে আটক ৪ জুয়ারীকে জেল-জরিমানা দিয়েছেন ভ্রাম্যমান আদালত। দণ্ডপ্রাপ্তরা হচ্ছে, নবীগঞ্জের শৈলা রামপুর গ্রামের মৃত নাজিম উদ্দিনের পুত্র সফর উদ্দিন (৩৫), একই গ্রামের মো: কামাল উদ্দিনের পুত্র আজিজুল ইসলাম (২৫) ও আলী হোসেনের পুত্র মো: লোকমান হোসেন (২৩) ও জগন্নাথপুর উপজেলার ইসলামপুর গ্রামের মৃত রহমত আলীর পুত্র ময়না মিয়া (২৮)। গতকাল বুধবার দুপুরে ভ্রাম্যমান আদালতের বিচারক নবীগঞ্জ উপজেলার নির্বাহী কর্মকর্তা তৌহিদ-বিন হাসান ৪ জুয়ারীর প্রত্যেককে ২১দিন করে সশ্র্রম কারাদণ্ড ও ১ শত টাকা করে জরিমানা প্রদান করেন। পুলিশ সূত্রে জানা গেছে, মঙ্গলবার রাতে উপজেলার (পশ্চিম) বড় ভাকৈর ইউনিয়নের শৈলা রামপুর গ্রামে একদল জুয়ারী জুয়ার আসর বসায়। এ খবর পেয়ে রাত প্রায় ৩টার দিকে ...